**Uvod**

Poštovani prijavitelji, molimo vas da prije ispunjavanja *on line* prijavnog obrasca za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu pažljivo pročitate ove upute kako biste se na pravilan način mogli prijaviti i ispuniti e-prijavni obrazac.

Savjetujemo da se ovoj aplikaciji pristupa preko stolnog internet preglednika i da za prijavu osigurate dovoljno vremena te unaprijed pripremite potrebnu dokumentaciju koju ćete koristiti za ispunjavanje prijave.

Dodatno napominjemo da je u izborniku aplikacije pod nazivom *Koraci za unos prijave*, dostupan *ogledni primjerak prijavnog obrasca* koji vam može pomoći da dobijete sliku kako propisano ispunjen obrazac treba izgledati.

**Postojeći vlasnici korisničkog računa**

Ukoliko ste na Javnom natječaju za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2017. ili 2018. godinu uspješno registrirali i aktivirali Korisnički račun niste obvezni ponovno provesti postupak registracije već s postojećim korisničkim imenom (e-mail adresa) i lozinkom pristupate e-prijavnom obrascu. Ukoliko ste zaboravili korisničko ime i/ili lozinku potrebno je kliknuti na ″Zaboravili ste lozinku?″ te slijediti daljnje upute. Ukoliko i na taj način ne uspijete pristupiti Korisničkom računu potrebno je iz početka registrirati novi Korisnički račun za što Vam je potrebna potpuno nova e-mail adresa koju niste koristili prilikom prve registracije i aktivacije Korisničkog računa.

**Registracija i Prijava**

Ukoliko nemate registriran i aktiviran Korisnički račun, ispunjavanju e-prijavnog obrasca pristupate preko poveznice objavljene na mrežnoj stranici Središnjeg državnog ureda za Hrvate izvan Republike Hrvatske. Prije pristupa i ispunjavanja e-prijavnog obrasca morate se registrirati i aktivirati Korisnički račun.

Registraciju ćete pokrenuti klikom miša na gumb ″Prijava″, a zatim na gumb ″Registriraj se″.

Za upis u sustav (= registraciju) treba unijeti korisničko ime i lozinku (zaporku).

Kao korisničko ime trebate upisati vašu *e-mail* adresu, a kao lozinku odgovarajući broj znakova (ukupno najmanje 7 znakova, od kojih 1 treba biti veliko slovo, 1 opći znak i 2 broja).

Nakon toga dobit ćete *e-mail poruku* kojom se obavještava da vam je otvoren korisnički račun, a sastavni dio te poruke bit će i poveznica temeljem koje možete nastaviti postupak prijave. Kliknite na poveznicu u dobivenoj poruci i time dovršite registraciju. Tek tada možete s vašim korisničkim imenom i lozinkom pristupiti e-prijavi i započeti ispunjavanje e-prijavnog obrasca.

**Nova prijava**

Nakon što ste se prethodno registrirali, ispunjavanje prijave sastoji se od nekoliko koraka u kojima je potrebno ispuniti prijavni obrazac i odgovoriti na pet grupa pitanja:

|  |  |
| --- | --- |
| 1. Osnovni podaci
 | 1. Podaci o prijavitelju projekta
 |
| 1. Podaci o projektu
 | 1. Vrednovanje i održivost projekta
 |
| 1. Proračun projekta
 |  |

Slijedeći navedene korake i grupe pitanja, pristupate ispunjavanju prijavnog obrasca u kojem je potrebno ispuniti sva prazna polja s dodatnim podacima o vašoj prijavi i projektu.

Ukoliko nisu ispunjena sva tražena polja, u izborniku *Koraci za unos prijave* pojavit će se crvena oznaka pored koraka i polja koji nije ispunjen. Tada je potrebno vratiti se na to polje/korak i ispuniti tražene podatke.

E-prijavni obrazac je moguće popunjavati u više navrata. Aplikacija će automatski spremati unesene podatke u e-prijavni obrazac i u tom vremenu vaša prijava je spremljena i nalazi se u statusu „u izradi“ i od tada je moguće i napustiti ekran pa kasnije, kad vam vrijeme dozvoli, nastaviti ispunjavati prijavu u više navrata.

Po završetku unosa svih podataka u e-prijavni obrazac, klikom na tekst „Pretpregled prijave“ možete pregledati sve unesene podatke te ih prema potrebi urediti.

**Predaja prijave**

Ukoliko su svi koraci popunjeni i u izborniku koraka označeni zeleno, klikom na gumb „*Predaj prijavu*“ otvara se prozor za potvrdu predaje prijave. Klikom na gumb „*Predaj prijavu*“ konačno se predaje prijava.

Savjetujemo vam da prije klika „*Predaj prijavu*“ unesene podatke još jednom provjerite i tek onda kada ste sigurni u njihovu točnost kliknete gumb „*Predaj prijavu“*. U tom trenutku vaša prijava biva pohranjena te se više ne može mijenjati niti uređivati.

Nakon predaje prijave pojavljuje se prozor koji vam nudi mogućnost spremanja prijave u računalo i ispisa prijave. Podsjećamo da se prijava projekata obavezno podnosi u elektroničkom i papirnatom obliku.

Nakon što se e-prijavni obrazac konačno preda i spremi putem računalnog sustava, potrebno ga je ispisati, ovjeriti potpisom i pečatom (ako je primjenjivo) te zajedno s ostalom traženom dokumentacijom u papirnatom obliku, dostaviti poštom na adresu:

**Središnji državni ured za Hrvate izvan Republike Hrvatske**

**Trg hrvatskih velikana 6, 10000 Zagreb, Republika Hrvatska**

s naznakom:

**„za *Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu*“**

Rok za podnošenje prijava u elektroničkom i papirnatom obliku je **od 15. travnja do 15. svibnja 2019. godine**.

Prijave podnesene nakon roka za podnošenje prijava, nepotpune prijave ili prijave koje sadrže odstupanja ili dijelove koji nisu u skladu s Javnim natječajem i potrebnom dokumentacijom, prijave koje nisu popunjene u odgovarajućem e-prijavnom obrascu putem računalnog sustava, prijave koje nisu napisane na propisanim obrascima za Javni natječaj te su podnesene na drugi način suprotno tekstu Javnog natječaja, neće se razmatrati.

**Pregled prijava**

Do pregleda svojih predanih prijava i pregleda svih unesenih podataka, prijavitelj može pristupiti na dva načina: ili klikom na „*Pregledaj prijave*“ na desnoj strani naslovne, početne stranice; ili klikom na „*Moje prijave*“ u alatnoj traci aplikacije na vrhu stranice.

U slučaju potrebe imate mogućnost pristupiti i izradi nove prijave, tako da odaberete gumb „*Kreiraj novu prijavu“* i potom unosite podatke na već opisan način.

**Uređivanje korisničkih podatka**

U svakom trenutku nakon registracije i prijave u sustav, imate mogućnost za uređivanje i izmjenu vaših korisničkih podataka odlaskom na gumb „*Korisnički podaci*“ u alatnoj traci aplikacije na vrhu stranice. Nakon eventualne promjene željenih podataka, podatke je potrebno spremiti klikom na gumb „*Spremi*“.

Dodatne informacije vezane uz podnošenje prijave možete dobiti radnim danom u vremenu od 10:00 do 15:00 sati na brojevima telefona: +385(0)1/6444-668,691,681 ili na e-mail adresi: hrvati-bih-projekti@hrvatiizvanrh.hr

Zbog mogućeg velikog broja pisanih upita isti će biti rješavani prema redoslijedu primitka, slijedom čega Vas molimo za razumijevanje ukoliko pisani odgovor ne zaprimite unutar 72 sata od dana slanja pisanog upita uz dodatnu napomenu kako ne možemo jamčiti davanje pravodobnog odgovora ukoliko pisani upit zaprimimo unutar 48 sati prije isteka roka za podnošenje prijava na Javni natječaj.